Document ID: /fineweb-2-swissfilter-quality_10-filterrobots/filtered/02678.jsonl.gz/37

Actualizat: Invitație din partea Mișcării România Împreună
Actualizat: Invitație din partea Mișcării România Împreună
___________________
Eveniment - 6 decembrie 2018 in Zurich (Mesaj preluat de la organizatori)
Stimați Români bazați în Elveția,
Doriți să vedeți o Românie mai prosperă și bine guvernată? Sunteți dornici să comunicați punctul vostru de vedere ce ține de schimbările de care are nevoie România?
Vă invităm la evenimentul din data de 6 decembrie 2018 la Zurich D-Vino Limatplatz (Limmatpl. 5, 8006 Zürich), de la orele 19, la o discuție în cadrul căreia veti putea afla viziunea Mişcării România Împreună pentru diferite domenii.
Platforma România 100 este o mișcare cetățenească, deschisă, activă care are ca obiective transformarea mediului politic și guvernamental românesc și atingerea adevăratului potențial de dezvoltare a României. Platforma își are rădăcinile în valorile și principiile Manifestului România 100 propus partidelor politice de fostul premier Dacian Cioloș.
In cadrul acestui eveniment veti avea ocazia sa impartasiti sugestiile dumneavoastra cu privire la justiţie, economie sau relația dintre stat și cetățenii săi.
Dl. Dragoș Tudorache, membru fondator RO+, fost ministru al Afacerilor Interne și fost Ministru al Comunicațiilor, actualmente Director al Direcției Generale pentru Afaceri Interne și Migrație a Comisiei Europene si Laura Popescu, Coordonator Evenimente vor prezenta Mișcarea României și vor răspunde întrebărilor dumneavoastră.
Vă rog să confirmaţi participarea până la data de 1 decembrie 2018, la adresa de e-mail <email-pii>
Vă așteptăm cu mare drag!
Cu cele mai bune gânduri,
Laura Popescu